open-index/open-wikipedia-markdown huggingface dataset:
სოხუმი (საკალათბურთო კლუბი)

**საკალათბურთო კლუბი სოხუმი** — პროფესიონალური საკალათბურთო კლუბი ქალაქ სოხუმიდან, საქართველო. საშინაო თამაშებს ამჟამად თბილისში ატარებს.

## ისტორია 
კლუბი დაარსდა 1991 წელს. 1992 წელს გუნდს აფხაზეთის ომის გამო სოხუმის დატოვება მოუწია, და მას შემდეგ თბილისში თამაშობს.

კლუბი საქართველოს ეროვნულ ჩემპიონატში სხვადასხვა სახელის ქვეშ გამოდიოდა („სოხუმი-91,“ „კოლხა,“ „სსუ,“ და 2009 წლიდან როგორც „სოხუმი“). მისი საუკეთესო შედეგი ჩემპიონატში მეოთხე ადგილია, რომელიც მან 2011 და 2012 წლებში დაიკავა.

## მიმდინარე შემადგენლობა 
## რესურსები ინტერნეტში 
*გუნდის პროფილი სუპერლიგის ვებგვერდზე 
* გუნდის პროფილი Eurobasket.com-ზე

კატეგორია:საქართველოს საკალათბურთო კლუბები
იუნესკოს მსოფლიო მემკვიდრეობის ძეგლები ლიბიაში

2012 წლის მონაცემებით ლიბიაში **იუნესკოს მსოფლიო მემკვიდრეობის** 5  ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 0.5  % ლიბიის ძეგლებია.   პირველი სამი ძეგლი იუნესკოს მსოფლიო მემკვიდრეობის სიაში შეიყვანეს 1982 წელს.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა  

## რესურსები ინტერნეტში 
* 

*
ლიბია
არქენუ

**არქენუ** () — მთა ლიბიაში, უდაბნო ტერიტორიაზე. სიმაღლე 1435 მ. აგებულია ინტრუზიული გრანიტებით. შემოსილია ბუჩქნარით, ბალახეულით, იშვიათად ხეებით. გამოიყენება საძოვრად. დასავლეთით დაახლოებით 70 კმ-ში მდებარეობს ორი კრატერი. პირველად მოხსენებულია 1892 წელს არაბულ წყაროებში. 1923 წელს მთის ტერიტორია შეისწავლა აჰმედ ჰასანეინმა.

## რესურსები ინტერნეტში
* ლიბიის უდაბნოს გეოგრაფია 
* არქენუ – მდებარეობა 

კატეგორია:ლიბიის მთები
ტრეფორი

მინი|მარჯვნივ|ტრეფორის მდებარეობა

**ტრეფორი** — სოფელი ლინის ნახევარკუნძულზე (უელსურ ენაზე - პენრილ ლინი), გვინედში (უელსი). მოსახლეობა 1560 ადამიანს შეადგენს.

## მდებარეობა და პირობები
სოფელს უერთდება პატარა ნავსადგური და სანაპირო. 

სოფლის უკანა ნაწილში მდებარეობს მთა ირ-ეიფლი და ახლომდებარე ბორცვები. 1850 წელს აქ გაიხსნა გრანიტის კარიერი. ინდუსტრიული რკინიგზა გაიხსნა 1865 წელს და ემსახურებოდა კარიერიდან ნაპირზე ქვის გადაზიდვას. მოგვიანებით იგი საგზაო ტრანსპორტმა შეცვალა და რკინიგზა 1960 წელს დაიხურა. ტრეფორის გრანიტი გამოიყენება ხვეული ქვის დამზადებისას.  სოფელში ერთი სკოლაა, ისგოლ ირ ეიფლი.

ირ ეიფლი წარმოადგენს სამი მაღალი ბორცვისგან შემდგარ სისტემას, რომლებიც ტრეფორის თავზე ჰორიზონტს ფარავენ. ტრე'რ კეირი, აქედან რიგით მეორე ყველაზე მაღალი ბორცვი, წარმოადგენს ევროპაში ქვის ან ნეოლითის ხანების ერთ-ერთ საუკეთესო ნიმუშს. მზიან დღეს ხედი მწვერვალიდან ვრცელდება ირლანდიამდე, კარდიგანის ყურემდე, ანგლსის კუნძულამდე, სნოუდონიამდე და ინგლისის ჩრდილოეთის მთებამდე. ყველაზე მაღალი, ცენტრალური მწვერვალი, 564 მეტრის სიმაღლის მქონე, გარნ განოლის სახელით არის ცნობილი. ზღვასთან ყველაზე ახლოს მდებარეობს ყველაზე მცირე მწვერვალი, გარნ ფორი, სადაც კარიერი იწყება.

სოფელში არის საფეხბურთო კლუბი, რომელიც 2000-2001 წლების სეზონში წარმატებულად მონაწილეობდა. მთელი ისტორიის მანძილზე, 2001-2002 წლის სეზონში მან ერთი თასი მოიპოვა. სოფელში აგრეთვე არის კლუბი *Clwb Y Twr*, რომელშიც თამაშობენ პულისა და სასროლი შუბების გუნდები. იგი ყოველდღე მუშაობს და მასპინძლობს ბევრ გასართობ ღონისძიებას.

სოფელში ორი მთავარი დაწესებულება მუშაობს - მაღაზია და საფოსტო განყოფილება. ჩრდილოეთ ნაწილში საბავშვო მოედანია. აქედან გზა სანაპიროსთან გადის. 

ტრეფორის ნავსადგურის კედლის მეორე მხარეს სერფინგის საშუალება არის. ახლოს მდებარეობს პირსი, რომელიც უსაფრთხოების მიზნით მნახველებისთვის დახურულია.

## სქოლიო
## რესურსები ინტერნეტში
*ტრეფორის და ახლომდებარე ტერიტორიის ფოტოსურათები საიტზე www.geograph.co.uk

კატეგორია:გვინედის სოფლები
მხოხავი ბეგქონდარა

**მხოხავი ბეგქონდარა** (ლათ. Thymus serpyllum) — მრავალწლოვანი მცენარე ტუჩოსანთა ოჯახისა. ნახევრად ბუჩქებია. სიმაღლე 15 სმ-მდე. 

გავრცელებულია ევრაზიის ზომიერ სარტყელში, სკანდინავიის ნახევარკუნძულიდან დაწყებული ხმელთაშუაზღვისპირეთამდე დამთავრებული და ბრიტანეთის კუნძულებიდან აღმოსავლეთ ციმბირამდე. ჩვეულებრივ, იზრდება ღია ქვიშიან ადგილებში, სტეპურ მდელოებზე. ფოთლების სიგრძე 5-10 მმ აღწევს. 

გვირგვინი მოვარდისფრო-ლილისფერია, კაშკაშა, სიგრძე 6-8 მმ. ნაყოფი წვრილია. კულინარიაში ფართოდ გამოიყენება როგორც სანელებელი. სამკურნალო მცენარეა.

## რესურსები ინტერნეტში
* მხოხავი ბეგქონდარა – Thymus serpyllum 
* მხოხავი ბეგქონდარა – Thymus serpyllum  

კატეგორია:ტუჩოსანნი
ბეთე

**ბეთე** () — მწვერვალი სამხრეთ ლიბიაში, უდაბნო ტერიტორიაზე. ქვეყნის უმაღლესი წერტილი. სიმაღლე 2267 მ. მდებარეობს ტიბესტის პლატოს ჩრდილოეთ განშტოებაზე, ჩადის სახელმწიფო საზღვართან. მწვერვალი პირველად დაიპყრეს ბრიტანელმა ალპინისტებმა 2005 წლის დეკემბერში.

## რესურსები ინტერნეტში
* ბეთე – ინფორმაცია 
* ბეთე – ინფორმაცია 

კატეგორია:ლიბიის მთები
ნაფუსის ქედი

**ნაფუსის ქედი** () — ქედი ჩრდილო-დასავლეთ ლიბიაში. კუესტების ერთობლიობაა. გადაჭიმულია ქალაქ ღარიანიდან აღმოსავლეთის მიმართულებით ქალაქ ვაზინამდე დაახლოებით 250 კმ-ზე. სიმაღლე დაახლოებით 1000 მ-მდე. წარმოადგენს საზღვარს ლიბიის სანაპიროს ვაკესა (ჩრდილოეთით) და ტრიპოლიტანიის პლატოს (სამხრეთით) შორის. დანაწევრებულია ღრმა ხეობებით. მიმდებარე ტერიტორია ბერბერებით არის დასახლებული. 2011 წელს ლიბიაში მომხდარი სამოქალაქო ომის დროს ადგილობრივმა ხალხმა აქტიური მონაწილეობა მიიღო კადაფის რეჟიმის წინააღმდეგ ბრძოლაში. მთებში ომი გაჩაღდა, რომელმაც მიიღო *ნაფუსის მთების კამპანიის* სახელწოდება.

## რესურსები ინტერნეტში
* ნაფუსის ქედი – ინფორმაცია  
* ნაფუსის ქედი – მდებარეობა WikiMapia

კატეგორია:ლიბიის ქედები
ლიბიის ეკონომიკა

**ლიბია** — ინდუსტრიულად განვითარებადი ქვეყანა გეგმიური ეკონომიკით. ლიბიის მთლიანი შიდა პროდუქტიის ნახევარი შედგება ნავთობის მოპოვებით მიღებული შემოსავლებისგან. 2000 წლიდან 2011 წლამდე ლიბიის ეკონომიკა მყარი ტემპებით იზრდებოდა, თუმცა ომმა იმსხვერპლა ეკონომიკა, განადგურდა ინფრასტრუქტურა. ლიბიის ეკონომიკის ძირითად დარგებში ასევე შედის საკვების და ტექსტილის ინდუსტრია.

## რესურსები ინტერნეტში 
*ლიბიის ეკონომიკა  
*ლიბიის გაზის და ნავთობის რუკა 
*ევროპული კომპანიები ვარაუდობენ ინვენსტიციებს ლიბიაში 

კატეგორია:ლიბია
კატეგორია:ეკონომიკა ქვეყნების მიხედვით
როტოიტი

**როტოიტი** — ტბა ახალ ზელანდიაში, ბეი-ოვ-პლენტის რეგიონში. წარმოადგენს უკიდურეს ჩრდილოეთ ტბას ოკატაინის კალდერაში არსებულ ტბათა ჯაჭვში. მდებარეობს მასზე უფრო ცნობილი, როტორუის ტბის ჩრდილოეთ ნაპირის სიახლოვეს, რომელტანაც ოჰაუს არხითაა დაკავშირებული. გაედინება მდინარე კაიტუნა, რომელიც პლენტის ყურეს ერწყმის.

## იხილეთ აგრეთვე
* ახალი ზელანდიის ტბების სია

## სქოლიო
კატეგორია:ახალი ზელანდიის ტბები
კატეგორია:ტბები ანბანის მიხედვით
თომა მეწოფეცი

250px|მინიატიურა|თომა მეწოფელი 1415 წლის მინიატურაზე
**თომა მეწოფეცი** (; დ. 1378 — გ. 15 მაისი, 1446)  — XV საუკუნის სომეხი ისტორიკოსი, წარმომავლობით განეკუთვნებოდა ვასპურაკანის აზნაურთა ქაჯბერუნელების ოჯახს სოფელ აღიოვოტიდან. პირველდაწყებითი განათლება მეწოფის მონასტერში მიიღო. რის გამოც „მეწოფეცი“ (მეწოფელი) შეარქვეს. თომა მეწოფეცი თავისი დროისათვის საკმაოდ განათლებული კაცი იყო. მისი ნაშრომებიდან აღსანიშნავია „თემურლენგის ისტორია“ და „მემუარები“, რომლებიც საყურადღებო მასალას შეიცავენ XIV-XV საუკუნეების ამიერკავკასიისა და ახლო აღმოსავლეთის ისტორიის მნიშვნელოვანი ფაქტების დასადგენად. თავის საისტორიო თხზულებებში თომა მეწოფეცი მნიშვნელოვან ადგილს უთმობს საქართველოს პოლიტიკური ცხოვრების აღწერას, მოცემული აქვს ქართლის თავგადასავალი დაახლოებით XIV საუკუნის 80-იანი წლებიდან XV საუკუნის 40-იან წლებამდე.

თომა მეწოფეცი იმ სომეხ ისტორიკოსთა რიცხვს განეკუთვნებოდა, რომლებიც საქართველოს ფეოდალური მონარქიის მფარველობაში ეძიებდნენ სომხეთის ცხოვრების მოწესრიგების გზას.

## ლიტერატურა
კატეგორია:სომეხი ისტორიკოსები
კატეგორია:დაბადებული 1378
კატეგორია:გარდაცვლილი 15 მაისი
კატეგორია:გარდაცვლილი 1446
ლიბია-ჩადის კონფლიქტი

**ლიბია-ჩადის კონფლიქტი** — სამხედრო-საომარი მოქმედება ჩადის ტერიტორიაზე 1978-1987 წლებში, რომელშიც ჩართული იყო ლიბიისა და საფრანგეთის არმიები, ჩადის სხვადასხვა პოლიტიკური დაჯგუფებების სამხედრო ძალები.

ლიბია 1978 წლამდეც ერეოდა ჩადის საშინაო საქმეებში, აქტიური ჩარევა განახორციელა პირველი სამოქალაქო ომში, რომლის განმავლობაშიც ოთხჯერ მოახდინა ჩადის ინტერვენცია: 1978, 1979, 1980-1981 და 1983-1987 წლებში. ყველა შემთხვევაში მუამარ კადაფი მხარს უჭერდა ერთი მხრივ სამოქლაქო ომს, მეორე მხრივ სამოქალაქო ომის მეორე მხარეს მდგომ საფრანგეთს. 1981 წელს გამოაცხადა ლიბიისა და ჩადის გაერთიანება, რომელიც რეალურად არ განხორციელებულა.

1978 წელს ლიბიამ მიაწოდა იარაღი და საარტილერიო და საჰაერო მხარდაჭერა გამოუცხადა ჩადში თავის მოკავშირეებს. ამ ტაქტიკით მოქმედებდა მთელი კონფლიქტის განმავლობაში, სიტუაცია შეიცვალა 1986 წელს, როდესაც ქვეყნის ჩრდილოეთით ჩადის ყველა დაჯგუფება გაერთიანდა ლიბიის სამხედრო ძალების წინააღმდეგ.

ომის უკანასკნელ ფაზაში, რომელსაც ეწოდება ტოიოტის ომი, ლიბიის ძალები დამარცხდნენ და განდევნეს ჩადიდან.

თავდაპირველი მოტივაცია, რის გამოც კადაფი ჩაერია ჩადის საშინაო საქმეებში იყო, ჩადს და ლიბიას შორის მდებარე ვიზწრო აუზუს ზოლის დაბრუნების მცდელობა, რომელზეც ლიბია აცხადებდა პრეტენზიას. აუზუს ზოლი საფრანგეთის კოლონიალური კოლონიის დაშლის შემდეგ გადაეცა ჩადს. გარდა ამისა, ჯამახირიის იდეა ითვალისწინებდა მთელი არაბული სამყაროს გაერთიანებას.

## ლიტერატურა 
* 
* 
* 

## სქოლიო 
კატეგორია:ლიბიის ისტორია
კატეგორია:ჩადის ისტორია
კატეგორია:XX საუკუნის ომები
ჰარუჯი

**ჰარუჯი** () — ვრცელი ვულკანური ველი ცენტრალურ ლიბიაში. ვრცელდება 45 000 კმ²-ზე. შეიცავს დაახლოებით 150-მდე ვულკანს, მათ შორის მრავალრიცხოვან ბაზალტურ ვულკანურ კონუსებსა და დაახლოებით 30-მდე პატარა ფარისებრ ვულკანს, ლავურ ნაკადებთან და კრატერებთან ერთად. უკანასკნელი ამოფრქვევა დაფიქსირდა ჰოლოცენში.

## რესურსები ინტერნეტში
* ჰარუჯი — გლობალური ვულკანიზმის პროგრამა  

კატეგორია:ლიბიის მთები
კატეგორია:ლიბიის ვულკანები
ჯებელ-ახდარი

**ჯებელ-ახდარი** ( — მწვანე მთა) — ქედი ჩრდილო-აღმოსავლეთ ლიბიაში, ხმელთაშუა ზღვის სანაპიროს სიახლოვეს, კირენაიკის ისტორიული ოლქის ტერიტორიაზე. ძირითადად პლატოების ერთობლიობაა. ჩრდილოეთი კალთები უმეტესად კლდოვანია, სამხრეთით თანდათანობით გადადის ლიბიის უდაბნოში. საშუალო სიმაღლე 400-600 მ. უმაღლესი ადგილის სიმაღლეა ზღვის დონიდან 880 მ. ჰავა ნოტიოა, ატმოსფერული ნალექების რაოდენობა წელიწადში 600 მმ. შემოსილია ხშირი ტყით. განვითარებულია სოფლის მეურნეობა, მოჰყავთ კარტოფილი. მთავარი ქალაქია ელ-ბაიდა.

## რესურსები ინტერნეტში
კატეგორია:ლიბიის ქედები
ჯებელ-უვეინატი

**ჯებელ-უვეინატი** () — ქედი ეგვიპტე-ლიბია-სუდანის საზღვარზე. სიმაღლე 1934 მ. მთა არქენუდან მდებარეობს დაახლოებით 40 კმ-ში. გეოლოგიური თვალსაზრისით იყოფა 2 ნაწილად: დასავლეთ და აღმოსავლეთ ზონებად. პირველი ეროზირებულია, გაბატონებულია მასიური ინტრუზიული გრანიტები, რომლებიც განლაგებულია ბეჭდის სახით (დიამეტრი 25 კმ); მეორე — პალეოზოური ქვიშაქვების ერთობლიობაა. ქედის დასავლეთით ვრცელდება 3 ხეობა: *კარკურ-ჰამიდი*, *კარკურ-იდრისი* და *კარკურ-იბრაჰიმი*. უხვად არის პეტროგლიფები (ლომის, ჟირაფის, სირაქლემის, გაზელისა და ძროხის გამოსახულებანი).

## რესურსები ინტერნეტში
* ჯებელ-უვეინატი 

კატეგორია:საჰარა
კატეგორია:ეგვიპტის ქედები
კატეგორია:ლიბიის ქედები
კატეგორია:სუდანის ქედები
The Sky Moves Sideways

***The Sky Moves Sideways*** — ბრიტანული პროგრესული როკ-ჯგუფ Porcupine Tree-ს მესამე სტუდიური ალბომი, გამოცემული 1995 წელს.

## ისტორია
თავისი სტრუქტურის გამო ალბომს ხშირად ადარებენ პინკ ფლოიდის *Wish You Were Here*-ს  - ორივე ალბომს იწყებს და ასრულებს ვრცელი ერთი კომპოზიციის ვრცელი ნაწილები.

აშშ-ში *The Sky Moves Sideways* იყო ჯგუფის მიერ პირველი გამოცემა და პირველი, რომელზეც Porcupine Tree წარმოდგენილი იქნა, როგორც ჯგუფი და არა მხოლოდ სტივენ უილსონის ფსევდონიმი. ეს ცვლილება მოხდა ალბომის ჩაწერისას. ცნობილია, რომ ორი კომპოზიცია, „The Moon Touches Your Shoulder“ და „Dislocated Day“ მთლიანად უილსონის მიერ იქნა ჩაწერილი, ხოლო დანარჩენ კომპოზიციებს ჯგუფური ხასიათი აქვს, მათ შორის, ბრიტანულ სინგლ „Stars Die“-ს, რომელიც ალბომის აშშ გამოცემას დაემატა.

2004 წელს გამოვიდა ალბომის ახალი, ორდისკიანი გამოცემა. აქ შეტანილ ჩანაწერში გევინ ჰარისონის დასარტყმელი საკრავები დაემატა - კომპოზიციებში, რომლებზეც მანამდე მხოლოდ დრამ-მანქანები და სტივენ უილსონის მიერ ჩაწერილი სხვა ელექტრონული პერკუსია ჟღერდა. ამრიგად, არც ერთი ვერსია მეორეს იდენტური არ არის და არ შეიცავს „Moonloop“-ის იგივე ვარიანტს.

## სიმღერების სია
;ორიგინალური ევროპული გამოცემა

;აშშ გამოცემა

;2004 წლის ვრცელი რემასტერინგი

;3 გრამფირფიტიანი ვერსია

## პერსონალი
;ჯგუფი
*სტივენ უილსონი: წამყვანი ვოკალი, გიტარა, კლავიშებიანი საკრავები 
*რიჩარდ ბარბიერი: კლავიშებიანი საკრავები, პროგრამირება
*კოლინ ედვინი: ბას-გიტარა
*კრის მეიტლენდი: დასარტყმელი საკრავები, პერკუსია

;პროდიუსერები
*სტივენ უილსონი - პროდიუსერი, ხმის ინჟინერი
*მარკუს ბატლერი - დამატებითი ჩაწერა
*მაიკლ ბენიონი - დიზაინი

;დამატებითი მუსიკოსები
*რიკი ედვარდსი - დამატებითი პერკუსია
*თეო ტრეივისი - ფლეიტა სიმღერაში „The Sky Moves Sideways Phase 2“
*სიუზან ჯ. ბარბერი - ვოკალი სიმღერაში „The Sky Moves Sideways Phase 2“
*გევინ ჰარისონი - დასარტყმელი საკრავები სიმღერებში „Dislocated Day“ და „Moon Touches Your Shoulder“ (მხოლოდ 2004 წლის ვრცელი გამოცემა)

## რესურსები ინტერნეტში
*Porcupine Tree-ს ოფიციალური საიტი
**The Sky Moves Sideways*  საიტზე Snapper Music

## სქოლიო 
კატეგორია:Porcupine Tree-ს ალბომები
კატეგორია:1995 წლის ალბომები
ელ-ხუმსი

**ელ-ხუმსი** () — ქალაქი და ნავსადგური ლიბიაში, ელ-მარღაბის რაიონში, ხმელთაშუა ზღვის სანაპიროსთან. მოსახლეობა დაახლოებით 202 000 ადამიანს შეადგენს. 1983-1995 წლებში იყო ელ-ხუმსის რაიონის ადმინისტრაციული ცენტრი.

## ისტორია
ქალაქს ფინიკიური და რომაული ფესვები აქვს. მისგან დაახლოებით 3 კმ-ით აღმოსავლეთით მდებარეობს ძველრომაული ქალაქი ლეპტის-მაგნა. 

2001 წელს, ლიბიის სამოქალაქო ომის დროს, მისრათელი ამბოხებულები ელ-ხუმსში ყოველგვარი წინააღმდეგობის გარეშე შევიდნენ და 20 აგვისტოს დაიკავეს კიდეც.

## იხილეთ აგრეთვე
* ლიბიის ქალაქების სია

## რესურსები ინტერნეტში
* MSN Map

## სქოლიო
კატეგორია:ლიბიის ქალაქები
Up the Downstair

***Up the Downstair*** — ბრიტანული პროგრესული როკ-ჯგუფ Porcupine Tree-ს მეორე სტუდიური ალბომი. გამოიცა 1993 წელს. დისკი გამოსცა ლეიბლმა Delerium.

## სიმღერების სია
### 2005 წლის რემასტერი / რემიქსი
ამ გამოცემაში სიმღერების დიდი ნაწილი განსხვავდება ხანგრძლივობით ორიგინალური ვერსიისგან.

## პერსონალი
ასრულებს სტივენ უილსონი, გარდა:
*კოლინ ედვინი – ბას-გიტარა სიმღერაში Always Never
*რიჩარდ ბარბიერი – ელექტრონიკა სიმღერაში Up the Downstair
*სიუზან ჯ. ბარბიერი – ვოკალი სიმღერაში Up the Downstair
*გევინ ჰარისონი – დასარტყმელი საკრავები (2005 წლის გამოცემის პირველი დისკი)

## სქოლიო 
კატეგორია:Porcupine Tree-ს ალბომები
კატეგორია:1993 წლის ალბომები
პედრუ I

**პედრუ I** () შეიძლება იყოს:

*პედრუ I (პორტუგალია) — პორტუგალიის მეფე (1320–1367)
*პედრუ I (ბრაზილია) — ბრაზილიის იმპერატორი (1798–1834)
Stupid Dream

***Stupid Dream*** — ბრიტანული პროგრესული როკ-ჯგუფ Porcupine Tree-ს მეხუთე სტუდიური ალბომი. გამოიცა 1999 წელს. ალბომი აღინიშნება კომერციული პოპ-როკ ჟღერადობით, პროგრესული როკის ელემენტებით.

## სიმღერების სია
## პერსონალი
;ჯგუფი
*სტივენ უილსონი – ვოკალი, გიტარები, ფორტეპიანო, სემპლები, ბას-გიტარა („Baby Dream In Cellophane“, „Stranger By The Minute“)
*რიჩარდ ბარბიერი – ანალოგური სინთეზატორები, Hammond-ის ორგანი, მელოტრონი, ფორტეპიანო („Even Less“), ზანზალაკები („Pure Narcotic“)
*კოლინ ედვინი – ბას-გიტარა, კონტრაბასი („Stop Swimming“)
*კრის მეიტლენდი – დასარტყმელი საკრავები, პერკუსია, ბეკ-ვოკალი („Stranger By The Minute“)

;მიწვეული მუსიკოსები
*თეო ტრეივისი – ფლეიტა („Tinto Brass“, „Don't Hate Me“), საქსოფონი („Don't Hate Me“)
*ინგლისის აღმოსავლეთის ორკესტრი - სიმებიანი ინსტრუმენტები (დირიჟორი - ნიკოლას კოკი)

;სხვები
*პროდიუსერი - სტივენ უილსონი
*ჩაწერა - ელიოტ ნესი და კრის თორპი 
*მიქსი - დომინიკ ბრეთისი

## სქოლიო 
კატეგორია:Porcupine Tree-ს ალბომები
კატეგორია:1999 წლის ალბომები
კატეგორია:Kscope-ის ალბომები
კატეგორია:Snapper Music-ის ალბომები
ტარჰუანა

**ტარჰუანა** () — ქალაქი ლიბიაში, ტრიპოლიდან 65 კმ-ით სამხრეთ-აღმოსავლეთით, ელ-მაღრაბის რაიონში. სახელი მომდინარეობს მისი რომაელებამდელი მაცხოვრებლების, ბერბერებისაგან. XIX საუკუნიდან XX საუკუნის შუა წლებამდე მას ელ-ბოირათი ერქვა, ამჟამინდელი სახელი კი ლიბიის დამოუკიდებლობის შემდეგ ეწოდა. 2011 წლის მონაცემებით, მოსახლეობა 13 264 ადამიანს შეადგენს. 

მოსახლეობის ძირითადი ნაწილი ტარჰუანის ტომს მიეკუთვნება, რომელსაც მუამარ კადაფის რეჟიმი დიდად სწყალობდა. 2011 წლის აგვისტოს ბოლოს, ლიბიის სამოქალაქო ომის მიმდინარეობისას, ტარჰუანაში შესულ ეროვნულ-განმათავისუფლებელ არმიას ადგილობრივები სხვადასხვა განწყობით შეეგებნენ. ცნობილია, რომ მუამარ კადაფის, ხამის კადაფი ტარჰუანასთან მომხდარი შეტაკებისას დაიღუპა.

## იხილეთ აგრეთვე
* ლიბიის ქალაქების სია

## რესურსები ინტერნეტში
* "Tarhuna, Libya" Falling Rain Genomics, Inc.
* "Photo gallary of al_allagi"
* "Photo gallary of al_Maradi"

## სქოლიო
კატეგორია:ლიბიის ქალაქები
ელ-ზავია

**ელ-ზავია** () — ქალაქი ჩრდილო-დასავლეთ ლიბიაში, ხმელთაშუა ზღვის სანაპიროზე, დედაქალაქ ტრიპოლიდან 45 კმ-ით დასავლეთით, ტრიპოლიტანიის ისტორიულ რეგიონში. ელ-ზავიის რაიონის დედაქალაქი. 

ლიბიის მოსახლეობის 1973 და 1984 წლების აღწერისას, ელ-ზავიის მოსახლეობა დაახლოებით 91 603 ადამიანი იყო. დღეისათვის ის სავარაუდოდ ლიბიის მეხუთე ყველაზე ხალხმრავალი ქალაქია (ტრიპოლის, ბენღაზის, მისრათის და ელ-ბაიდის შემდეგ). მოქმედებს ელ-ზავიის უნივერსიტეტი, რომელიც 1988 წელს დაარსდა. ქალაქის სიახლოვეს მდებარეობს ნავთობის მინდორი, თავად ქალაქში კი ლიბიის ერთ-ერთი უმნიშვნელოვანესი ნავთობგადამამუშავებელი საწარმოები ფუნქციონირებს. 

ელ-ზავიაში მიმდინარეობდა ერთ-ერთი ყველაზე მძვინვარე ბრძოლები 2011 წლის ლიბიის სამოქალაქო ომის დროს, რადგან იგი აკონტროლებს სასიცოცხლო გზას დედაქალაქ ტრიპოლისა და ტუნისის საზღვარს შორის.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Zawiya page on Encyclopædia Britannica Online.
* Map of Zawiya on the dynamic atlas of *Encarta Online* (encarta.msn.com). 
* Zawiya dynamic map from Google Maps.

## სქოლიო
კატეგორია:ლიბიის ქალაქები
ფილიპე II

**ფილიპე II** შეიძლება იყოს:

*ფილიპე II მაკედონელი — მაკედონიის მეფე (დაახლ. ძვ. წ. 382–336)
*ფილიპე II (ესპანეთი) — ესპანეთის მეფე (1527–1598)
ვაუ-ენ-ნამუსი

**ვაუ-ენ-ნამუსი** () — ვულკანი სამხრეთ ლიბიაში, ფეცანის რეგიონში. მდებარეობს საჰარის გეოგრაფიული ცენტრის სიახლოვეს. პლეისტოცენური ან ჰოლოცენური ასაკისაა. აქვს 100 მ სიღრმისა და 4 კმ სიგანის კალდერა, რომელიც გარშემორტყმულია ტეფრით. ვაუ-ენ-ნამუსის კალდერის ჩრდილო-დასავლეთით 5 კმ-ში გაწოლილია პატარა კრატერი. საკუთრივ კალდერა შეიცავს შლაკურ კონუსს, რომელიც ფრეატომაგმატური მასალისაგან შედგება. კალდერის ირგვლივ 10-20 კმ-ზე ვრცელდება ბაზალტური ტეფრით აგებული ტერიტორია, რომელიც კარგად ჩანს კოსმოსიდან. კალდერაში გვხვდება 3 პატარა მარილიანი ტბა, წყალსატევები და მცენარეულობა. ტბების საერთო ფართობია 0,3 კმ². უდიდესი ტბის ზედაპირის ფართობია 0,146 კმ², ხოლო სიღრმე 12,5 მ. უღრმესი წყალსატევის სიღრმე 15-16 მ აღწევს. წყალსატევების სიმაღლე ზღვის დონიდან 434 მ-მდეა. ზოგიერთი ტბა შრება. ტბები იკვებებიან მტკნარწყლიანი წყაროებით. გეოლოგიური თვალსაზრისით, ვაუ-ენ-ნამუსი იზოლირებული ვულკანია. ადგილობრივი ტურისტული ობიექტია. 

## რესურსები ინტერნეტში
* გლობალური ვულკანიზმის პროგრამა  

კატეგორია:საჰარა 
კატეგორია:ლიბიის ვულკანები
ჯებელ-შერიფი

**ჯებელ-შერიფი** () — მთა ლიბიის სამხრეთ-აღმოსავლეთ ნაწილში. სიმაღლე 560 მ. კუფრის ოაზისიდან მდებარეობს სამხრეთ-დასავლეთით 130 კმ-ში. კუფრის ინციდენტის დროს (1941) ჯებელ-შერიფი ბრძოლის ადგილს წარმოადგენდა.

## რესურსები ინტერნეტში
* ჯებელ-შერიფი ლიბიის რუკაზე 

კატეგორია:ლიბიის მთები
ზესტაფონის რაიონული სასამართლო

**ზესტაფონის რაიონული სასამართლო** — პირველი ინსტანციის სასამართლო საქართველოს საერთო სასამართლოების სისტემაში, რომელიც განიხილავს სამოქალაქო, სისხლისა და ადმინისტრაციული კატეგორიის დავებს.

ფაქტი|2009 წლის 2 დეკემბერიდან ზესტაფონის რაიონული სასამართლოს განსჯადობა ვრცელდება უშუალოდ ზესტაფონის, ასევე თერჯოლისა და ხარაგაულის რაიონებზე. მართლმსაჯულების ხელმისაწვდომობის უზრუნველყოფის მიზნით თერჯოლისა და ხარაგაულის რაიონებში მოქმედებენ მაგისტრატი მოსამართლეები.

## სტრუქტურა 
ზესტაფონის რაიონულ სასამართლოში მართლმსაჯულებას აღასრულებს 4 მოსამართლე. სასამართლოში დასაქმებულა 24 საჯარო მოსამსახურე.

## შენობა 
ზესტაფონის რაიონული სასამართლო განთავსებულია ქ. ზესტაფონში, წერეთლის ქუჩა №7-ში.

შენობა სასამართლოს გადაეცა 2006 წელს. ამავე წელს შენობას ჩაუტარდა რეკონსტრუქცია და სასამართლომ მუშაობა განაგრძო განახლებულ და თანამედროვე ტექნიკით აღჭურვილ სივრცეში.

სასამართლოს შენობა არის სამსართულიანი. დამატებითი სართული განთავსებულია შენობის ქვედა ნაწილში. ქვედა სართულზე მდებარეობს 2 სხდომის დარბაზი, სადაც განიხილება სამოქალაქო და ადმინისტრაციული კატეგორიის საქმეები. შენობის პირველ სართულზე განთავსებულია მოქალაქეთა მისაღები და ერთი სხდომის დარბაზი, სადაც ყველა კატეგორიის საქმე განიხილება. შენობის მე-2 სართულზე მდებარეობს ერთი სხდომის დარბაზი, სადაც განიხილება სისხლის სამართლის საქმეები. შენობის მე-3 სართულზე განთავსებულია ერთი სხდომის დარბაზი, სადაც სამოქალაქო და ადმინისტრაციული კატეგორიის საქმეები განიხილება. სხდომის დარბაზებთან ერთად შენობის მე-2 და მე-3 სართულებზე განთავსებულია მოსამართლეთა და სასამართლოს თანამშრომელთა სამუშაო ოთახები.

## ხარაგაულის მაგისტრატი სასამართლო 
ხარაგაულის მაგისტრატი სასამართლო განთავსებულია დაბა ხარაგაულში, სოლომონ მეფის ქუჩა 48-ში.

აშენობა სასამართლოს გადაეცა 2009 წელს. სასამართლო რეფორმის ფარგლებში, 2010 წელს განხორციელდა სასამართლოს შენობის რეკონსტრუქცია და ხარაგაულის მაგისტრატმა სასამართლომ ფუნქციონირება განაგრძო განახლებულ და თანამედროვე ტექნიკით აღჭურვილ სივრცეში.

შენობის პირველ სართულზე განთავსებულია მოქალაქეთა მისაღები და ნივთიერ მტკიცებულებათა შესანახი ოთახი, ხოლო მეორე სართულზე სხდომათა დარბაზი, მოსამართლისა და აპარატის თანამშრომელთა სამუშაო კაბინეტები.

## თერჯოლის მაგისტრატი სასამართლო 
თერჯოლის მაგისტრატი სასამართლო განთავსებულია ქ. თერჯოლაში, ლეონიძის ქუჩა №2-ში.

1981 წლიდან აღნიშნული შენობაში ფუნქციონირება დაიწყო თერჯოლის რაიონულმა სასამართლომ.

2008 წელს, სასამართლო რეფორმის ფარგლებში, განხორციელდა სასამართლოს შენობის რეკონსტრუქცია და სასამართლომ ფუნქციონირება განაგრძო განახლებულ და თანამედროვე ტექნიკით აღჭურვილ სივრცეში.

შენობაში განთავსებულია მოქალაქეთა მისაღები, სხდომის დარბაზი, მოსამართლისა და აპარატის თანამშრომელთა სამუშაო კაბინეტები.

## რესურსები ინტერნეტში 
* ზესტაფონის რაიონული სასამართლოს საიტი 
* საქართველოს უზენაესი სასამართლოს საიტი
* საქართველოს იუსტიციის უმაღლესი საბჭოს საიტი 

## სქოლიო 
კატეგორია:საქართველოს რაიონული (საქალაქო) სასამართლოები
ფილიპე III

**ფილიპე III** შეიძლება იყოს:

*ფილიპე III (ესპანეთი) — ესპანეთის მეფე (1578–1621)
*ფილიპ III (ნავარა) — ნავარის მეფე (1306–1343)

*პორტუგალიის მეფე ფილიპე III-ის შესახებ იხილეთ **ფილიპე IV**.
ვალიდ I

**ვალიდ I** () (დ. 668 — გ. 715) — ომაიანთა დინასტიის ხალიფა 705-715 წლებში, რომლის ზეობაშიც დაიწყო არაბთა დამპყრობლური ომების მეორე ეტაპი. არაბებმა დაიპყრეს ჩრდილოეთ აფრიკის დასავლეთი ნაწილი - მაღრიბი და 709 წელს ატლანტის ოკეანეს მიაღწიეს. 711 წელს ბერბერებთან ერთად გადავიდნენ პირენეს ნახევარკუნძულზე და მის დაპყრობას შეუდგნენ. 706 წელს დაიპყრეს შუა აზია და ჩინეთის საზღვარს მიუახლოვდნენ. ირანის აღმოსავლეთი ნაწილისა და ავღანეთის ნაწილის დაპყრობის შემდეგ 709 წელს შევიდნენ სინდში (მდინარე ინდის ქვემოთში), რომელიც სახალიფოს შეუერთეს. ვალიდ I-ის დროს დამასკოში ააშენეს ომაიანთა საკათედრო მეჩეთი, რომელიც საუკუნეების მანძილზე ყველაზე ბრწყინვალე არქიტექტურულ ძეგლად რჩებოდა მუსლიმურ სამყაროში. მაჰმადის საფლავზე მედინაში აკლდამის ნაცვლად მეჩეთი ააგეს და სხვ.

## ლიტერატურა
კატეგორია:ომაიანთა ხალიფები
კატეგორია:დაბადებული 668
კატეგორია:გარდაცვლილი 715
კატეგორია:VIII საუკუნის ხალიფები
ტრიპოლიტანია

**ტრიპოლიტანია** (, ბერბერული: , ) — ლიბიის ყოფილი პროვინცია და ისტორიული რეგიონი.

ტრიპოლიტანია იყო დამოკიდებელი იტალიური კოლონია 1927-1934 წლებში. 1934-1963 წლებში ის კირენაიკასა და ფეცანთან ერთად იყო იტალიური ლიბიის და ლიბიის სამეფოს ადმინისტრაციული ერთული.

## ისტორია 
ძვ. წ. I ათასწლეულის პირველ ნახევარში მის სანაპირო ზოლში დაარსდა სამი ფინიკიური კოლონია: საბრათა, ლეპტის-მაგნა და ეა (ახლანდელი ტრიპოლი). ძვ. წ. VI საუკუნის დასასრულს, ამ კოლონიებმა შედარებითი დამოუკიდებლობა მოიპოვეს და თავიანთ სამფლობელოებთან ერთად შეადგინეს ტრიპოლიტანიის ოლქი. ძვ. წ. V საუკუნის შუა ხანებიდან III საუკუნის დასასრულამდე ტრიპოლიტანია კართაგენს ემორჩილებოდა. ძვ. წ. III საუკუნის დასასრულიდან - ნუმიდიას, ძვ. წ. II საუკუნის დასასრულიდან - I საუკუნემდე დაიპყრეს რომაელებმა, ახ. წ. V საუკუნეში ვანდალებმა, VI საუკუნეში ბიზანტიამ, V საუკუნის შუა წლებში არაბთა სახალიფოს შემადგენლობაში შევიდა. XVI საუკუნის დასაწყისში ესპანეთმა დაიპყრო. 1551 წლიდან ტრიპოლიტანია ოსმალეთის იმპერიის ვილაიეთი იყო. XIX საუკუნის 40-50-იან წლებში ტრიპოლიტანიაში ეწყობოდა ანტიოსმალური აჯანყებები. იტალია-ოსმალეთის 1911-1912 წლების ომის შემდეგ ტრიპოლიტანიის ტერიტორია ნაწილობრივ დაიკავეს იტალიის ჯარებმა. 1918 წლის ნოემბერში განმათავისუფლებელი მოძრაობის შედეგად ტრიპოლიტანია დამოუკიდებელ რესპუბლიკად გამოცხადდა (იარსება 1919 წლის გავისტომდე). 1951 წლის დეკემბერი-1963 წლის მაისში იყო დამოუკიდებელი ლიბიის  ერთ-ერთი პროვინცია; 1963 წელს, როგორც ადმინისტრაციული ერთეული გაუქმდა.

## რესურსები ინტერნეტში 
*Tripolitania timeline
*Brief history of Tripolitania
*Map of Tripolitania showing its important cities and towns.
*Worldstatesmen.org's History and list of rulers of Tripolitania.
*Hostkingdom.net's History and list of rulers of Tripolitania. 

## სქოლიო 
კატეგორია:ტრიპოლიტანია
კატეგორია:ლიბიის რეგიონები
დევი უგრეხელიძე

**დევი შალვას ძე უგრეხელიძე** (დ. 13 დეკემბერი, 1936 თიანეთი — გ. 9 სექტემბერი, 2012 თბილისი) — ქართველი ქიმიკოსი. საქართველოს მეცნიერებათა ეროვნული აკადემიის წევრ-კორესპონდენტი (1988).

## ბიოგრაფია
1954 წელს დაამთავრა ქალაქ თბილისის 32-ე ვაჟთა საშუალო სკოლა და სწავლა გააგრძელა ივანე ჯავახიშვილის სახელობის თბილისის სახელმწიფო უნივერსიტეტის ქიმიის ფაკულტეტზე. 1961-1964 წლებში სწავლობდა ამავე უნივერსიტეტის ორგანული ქიმიის კათედრის ასპირანტურაში. 1964 წელს დაიცვა საკანდიდატო დისერტაცია. 1965 წლიდან ხელმძღვანელობდა საქართველოს მეცნიერებათა აკადემიის მცენარეთა ბიოქიმიის ინსტიტუტის ქსენობიოტიკთა ლაბორატორიას. პარალელურად მუშაობდა თბილისის სახელმწიფო უნივერსიტეტის ორგანული ქიმიის კათედრაზე. 1974 წელს დაიცვა სადოქტორო დისერტაცია. 1977 წელს მიენიჭა პროფესორის წოდება. 1975-1996 წლებში დევი უგრეხელიძე იყო საქართველოს სასოფლო სამეურნეო ინსტიტუტის ბიოორგანული ქიმიის კათედრის გამგე. 1996-2006 წლებში საქართველოს მეცნიერებათა აკადემიის ბიოქიმიისა და ბიოტექნოლოგიის ინსტიტუტის მთავარი მეცნიერ-თანამშრომელი. 1988 წელს არჩეულ იქნა საქართველოს მეცნიერებათა აკადემიის წევრ-კორესპონდენტად.

## რესურსები ინტერნეტში
* დევი უგრეხელიძე – საქართველოს მეცნიერებათა აკადემიის საიტი

კატეგორია:საქართველოს მეცნიერებათა ეროვნული აკადემიის წევრ-კორესპონდენტები
კატეგორია:ქართველი ქიმიკოსები
აჯდაბია

**აჯდაბია** () — ქალაქი ჩრდილო-აღმოსავლეთ ლიბიაში, ელ-ვახატის რაიონის დედაქალაქი. მდებარეობს ბენღაზიდან 150 კმ-ით სამხრეთით. 2001-2007 წლებში იყო აჯდაბიის რაიონის დედაქალაქი. 

2011 წლის ლიბიის სამოქალაქო ომის დროს, ქალაქი ხელიდან ხელში გადადიოდა აჯანყებულებსა და პრო-კადაფისეულ ძალებს შორის. დაეცა მრავალი სამოქალაქო პირი. 2011 წლის მოხსენება მას „მოჩვენებების ქალაქად“ აღწერს. მარტის ბოლოს, მეამბოხეებმა აჯდაბიაზე საბოლოო კონტროლი დაამყარეს. 

აჯდაბია მდებარეობს ცენტრალურ ჩრდილოეთ ლიბიაში, ხმელთაშუა ზღვის სანაპიროზე, სიდრის ყურესთან. 

1917-1922 წლებში აჯდაბია კირენაიკის სახელმწიფოს დედაქალაქი იყო.

## იხილეთ აგრეთვე
* ლიბიის ქალაქების სია

## რესურსები ინტერნეტში
*"Ajdabiya, Libya", Falling Rain Genomics, Inc.
*"Ajdabiya Map — Satellite Images of Ajdabiya" Maplandia.com
*Search for Ajdabiya in the MSN Encarta atlas 

## სქოლიო
კატეგორია:ლიბიის ქალაქები
სათადარიგო მასწავლებელი

**სათადარიგო მასწავლებელი** — 2011 წლის ამერიკული დრამატული ფილმი, რომელიც ეხება ზოგადი განათლების პრობლემებს. ფილმის მთავარი გმირია ჰენრი ბართსი, რომელიც სათადარიგო მასწავლებელია და ძირითადი მასწავლებლების შემცვლელად დროებით მუშაობს ამერიკის საჯარო სკოლებში. ის ამავდროულად ცდილობს, გამოასწოროს არასრულწლოვანი მეძავი გოგონა.

## როლებში
*ედრიენ ბროუდი — ჰენრი ბარტეზი
*მარშა გეი ჰარდენი — კეროლ დერდენი
*ლუსი ლიუ — დორის პარკერი
*კრისტინა ჰენდრიქსი — სარა მედისონი
*უილიამ პეტერსენი — სარჯ კეპლერი
*ბრაიან კერსტონი — მისტერ დარდენი
*ტიმ ბლეიკ ნელსონი — მისტერ ვიატი

## რესურსები ინტერნეტში
* 

## სქოლიო
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2011 წლის ფილმები
კატეგორია:დრამატული ფილმები
კატეგორია:ფილმები სკოლის შესახებ
მერი I

**მერი I** () შეიძლება იყოს:

*მერი I (ინგლისი) — ინგლისის დედოფალი (1516–1558)
*მერი I (შოტლანდია) (მერი სტიუარტი) — შოტლანდიის დედოფალი (1542–1587)
მისრათა

**მისრათა** () — ქალაქი ჩრდილო-დასავლეთ ლიბიაში, თავისივე სახელწოდების რაიონის დედაქალაქი. მდებარეობს ტრიპოლიდან 187 კმ-ით აღმოსავლეთით და ბენღაზიდან 825 კმ-ით დასავლეთით, ხმელთაშუა ზღვის სანაპიროზე, მისრათის კონცხის სიახლოვეს. 

281 000 მცხოვრებით, მისრათა ლიბიის მესამე უდიდესი ქალაქია, ტრიპოლისა და ბენღაზის შემდეგ. ხშირად მას ლიბიის ბიზნეს-დედაქალაქსაც უწოდებენ. ფუნქციონირებს ნავსადგური. 

## ისტორია
სხვადასხვა წყაროების მიუხედავად, დღემდე არაა დაზუსტებული ქალაქი ფინიკიელებმა დააარსეს (3 000 წლის წინ), რომაელებმა თუ მუსლიმანმა დამპყრობლებმა (VII საუკუნეში)., ასევე უცნობია რა იყო მისი ძველი სახელი. 

### სამოქალაქო ომი
2011 წლის თებერვალში, ლიბიის სამოქალაქო ომის დროს მისრათა ოპოზიციის ცენტრი გახდა. ქალაქი მასიურად იბომბებოდა მუამარ კადაფის ძალების მიერ, რა დროსაც იგი მძიმედ დაზიანდა. 

## ეკონომიკა
მისრათა ლიბიის მნიშვნელოვანი ეკონომიკური ცენტრია. ფუნქციონირებს მეტალურგიული საწარმოები, კვების მრეწველობა და მიმდინარეობს გაზის მოპოვება.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Misrata Page on *Encarta Online* (encarta.msn.com).(  2009-11-01)
* Map of Misrata on the dynamic atlas of *Encarta Online* (encarta.msn.com). 
*
*

## სქოლიო
კატეგორია:ლიბიის ქალაქები
ჯადიდი

**ჯადიდი** () — ქალაქი და ოაზისი ლიბიის სამხრეთ-დასავლეთ ნაწილში. მდებარეობს ფეცანის რეგიონში. მდებარეობს ქვეყნის დედაქალაქ ტრიპოლიდან სამხრეთ-დასავლეთით 657 კმ-ში.

## იხილეთ აგრეთვე
* ლიბიის ქალაქების სია

## რესურსები ინტერნეტში
* ჯადიდი. მდებარეობა 

კატეგორია:ლიბიის ქალაქები
კატეგორია:ლიბიის ოაზისები
ავბარი

**ავბარი**/**უბარი** () — ოაზისი და ქალაქი ლიბიის სამხრეთ-დასავლეთ ნაწილში, ფეცანის რეგიონში. 2009 წლის აღწერის მონაცემებით ავბარის მოსახლეობა შეადგენს 35,000 ათ. ადამიანს. მდებარეობს საჰარაში, ტარგის ხეობაში. არის მარილიანი ტბები. ადგილობრივი ფლორა წარმოდგენილია წყალ-ჭაობური მარცვლოვნებითა და ფინიკის პალმით. 

ლიბიის სამოქალაქო ომის დროს 2011 წლის 22 სექტემბრიდან ავბარი დაკავებული იყო ეროვნული გარდამავალი საბჭოს მიერ. 2011 წლის 19 ნოემბერს ქალაქიდან დაახლოებით 50 კმ-ში დააკავეს საიფ კადაფი და მისი მოკავშირეები, რომლებიც გაქცევას ცდილობდნენ მეზობელ ნიგერში.

## იხილეთ აგრეთვე
* ლიბიის ქალაქების სია

## რესურსები ინტერნეტში
* ავბარი  
* ავბარი  

## სქოლიო
კატეგორია:ლიბიის ქალაქები 
კატეგორია:ლიბიის ოაზისები
ორგანული სამყარო

**ორგანული სამყარო**/**ცოცხალი ბუნება** — ცოცხალი არსებების — ორგანიზმების ერთობლიობა, რომლითაც არის დასახლებული დედამიწის ბიოსფერო. ორგანული სამყარო შედგება მიკროორგანიზმებისაგან, მცენარეებისაგან და ცხოველებისაგან. ცხოველმოქმედების პროცესში ორგანული სამყაროს ცალკეული კომპონენტები მოქმედებენ ერთმანეთზე და არაორგანულ სხეულებზე.

## იხილეთ აგრეთვე
* ბიოცენოზი 
* ბიოგეოცენოზი 

## სქოლიო
კატეგორია:ეკოლოგია
ელ-აზიზია (ლიბია)

**ელ-აზიზია** () — ქალაქი ჩრდილო-დასავლეთ ლიბიაში, ელ-ჯიფარას რაიონის ადმინისტრაციული ცენტრი. მდებარეობს ტრიპოლიდან სამხრეთ-დასავლეთით დაახ. 55 კმ-ში. 2004 წლის აღწერით ქალაქის მოსახლეობა 287 407 ადამიანს შეადგენდა. 2001 წლამდე ქალაქი იყო, ამავე სახელწოდების რაიონის ადმინისტრაციული ცენტრი. 1922 წლის 13 სექტემბერს ქალაქში დაფიქსირდა მსოფლიოში ყველაზე მაღალი ტემპერატურა, რომელიც შეადგენდა 57,7 °C..

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ელ-ჯიფარა

**ელ-ჯიფარა** () — რაიონი ლიბიაში, დედაქალაქი — ელ-აზიზია. ფართობი — 2 666 კმ². 2006 წლის აღწერით მოსახლეობა შეადგენდა 453 198 ადამიანს. ჩრდილოეთით და დასავლეთით ელ-ჯიფარას აკრავს ხმელთაშუა ზღვა. მისი მოსაზღვრე რაიონებია: ტრიპოლი (აღმოსავლეთით), ელ-ჯაბალ-ელ-ღარბი (სამხრეთით) და ეზ-ზავია (დასავლეთით).

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
აჰმედ ალ-სენუსი

200px|მინიატიურა|აჰმედ ალ-სენუსი
**აჰმედ ალ-სენუსი**  () (დ. 1934, ეგვიპტე) — მუსულმანური რელიგიურ-პოლიტიკური ორდენის სენუსის წევრი, ლიბიის რესპუბლიკის გარდამავალი ეროვნული საბჭოს წევრი. ყოფილი პოლიტიკური პატიმარი . 

აჰმედ ალ-სენუსი არის ლიბიის ერთადერთი მეფის იდრის I-ის ძმის შვილიშვილი. სახელი დაარქვეს პაპის აჰმედ შარიფ ას-სენუსის პატივისცემის ნიშნად . 

## სქოლიო
კატეგორია:დაბადებული 1934
კატეგორია:სახაროვის პრემიის ლაურეატები
კატეგორია:ცოცხალი ადამიანები
Grunts

**Grunts** — კინოსტუდია Raging Stallion Studios-ის გეი პორნოგრაფიული ფილმი. ფილმის რეჟისორები არიან კრის უორდი და ბენ ლეონი. სამხედრო თემატიკიდან გამომდინარე ფილმი საკმაოდ მაღალბიუჯეტურია, 40 სცენითა და 12 საათიანი გადაღებული მასალით შეადგენს 250,000 აშშ დოლარს. შემქმნელებმა დაიქირავეს ისეთი მოდელები, რომელთაც ამ ფილმის გადაღებისათვის საბრძოლო გამოცდილება მიღებული ჰქონდათ ერაყში, კონკრეტულად კი რიკი სინზი.

## სქოლიო
კატეგორია:გეი პორნოგრაფიული ფილმები
კონსტანტინე II (რომის იმპერატორი)

[267px|მინიატიურა|კონსტანტინე II ოქროს [სოლიდუსი|სოლიდუსზე]]
**ფლავიუს კლავდიუს კონსტანტინე II** (დ. 317, არელატი — გ. 340, აკვილეა) — რომის იმპერატორი (ავგუსტუსი) 337-340 წლებში (307 წლიდან კეისარი). კონსტანტინე I დიდის ძე. 326 წლიდან გალიის მმართველი იყო. მამის სიკვდილის შემდეგ სამ ძმას შორის იმპერიის დაყოფის შედეგად კონსტანტინე II-ს გალია, ესპანეთი და ბრიტანია ერგო. უკმაყოფილო კონსტანტინემ ომი გამოუცხადა თავის ძმას კონსტანტს; მან 340 წელს ჯარი შეკრიბა და გალიის მხრიდან იტალიაში შეიჭრა. კონსტანტი ძმაზე ეშმაკი აღმოჩნდა და აკვილიის მიდამოებში მისი არმია ალყაში მოაქცია და გაანადგურა. თავად კონსტანტინე ბრძოლაში  დაიღუპა, ხოლო მისი სხეული მდინარე ალუზში გადააგდეს. ამის შემდეგ კონსტანტიმ ძმის ტერიტორიები მიიღო დასავლეთში და  უმაღლესი ხელისუფლება იგდო ხელთ.

## ლიტერატურა
## რესურსები ინტერნეტში
* Constantinus II

## სქოლიო
კატეგორია:რომის იმპერატორები
კატეგორია:დაბადებული 317
კატეგორია:გარდაცვლილი 340
კატეგორია:ბრძოლის ველზე დაღუპული მონარქები
საბჰა

**საბჰა** () — ქალაქი სამხრეთ-დასავლეთ ლიბიაში. ისტორიულად იგი ფეცანის რეგიონის დედაქალაქი იყო, ამჟამად კი საბჰის რაიონის დედაქალაქია. მდებარეობს ტრიპოლიდან 640 კმ-ით სამხრეთით. 

საბჰის მოსახლეობა სწრაფად იზრდება. დიდია ქალაქის მნიშვნელობაც, რაც განპირობებულია მისი საკვანძო მდებარეობით ფეცანის რეგიონში, სამხედრო ბაზითა და უდაბნოში გაშენებული სოფლის მეურნეობით. 

საბჰა ცნობილია ფორტ-ელენას ციხესიმაგრით, რომელიც ლიბიის ათ დინარიანი ბანკნოტის უკანა მხარესაა გამოსახული. იგი იტალიურ კოლონიურ ხანაში აშენდა. ამჟამად მასში სამხედრო ინსტიტუცია ფუნქციონირებს. 

2011 წლის სექტემბერში, ლიბიის სამოქალაქო ომის მიმდინარეობისას, ფეცანის კამპანიის დროს კადაფის მოწინააღმდეგე ძალებმა აიღეს.

## იხილეთ აგრეთვე
* ლიბიის ქალაქების სია

## რესურსები ინტერნეტში
*
*Sabha map at WikiMapia

## სქოლიო
კატეგორია:ლიბიის ქალაქები
ზუვარა

**ზუვარა** () — საპორტო ქალაქი ჩრდილო-დასავლეთ ლიბიაში. მდებარეობს ტრიპოლიდან 102 კმ-ით დასავლეთით, ტუნისის საზღვრიდან 60 კმ-ში. ენ-ნუგათ-ელ-ხუმსის რაიონის დედაქალაქი. მოსახლეობა 180 000 ადამიანი. 

დასახლება პირველად 1306-1309 წლებში იხსენიება მოგზაურ ალ-ტიჯანის მიერ. 

სწორედ ზუვარაში გამოაცხდად 1973 წელს მუამარ კადაფიმ „ლიბიის კულტურული რევოლიცია“. 

ლიბიის სამოქალაქო ომის დროს, 2011 წლის 23 თებერვალს, ქალაქი კადაფის მოწინააღმდეგენ ძალებმა იაღეს.

## იხილეთ აგრეთვე
* ლიბიის ქალაქების სია

## რესურსები ინტერნეტში
*official Zuwara website  - *in Arabic*

## სქოლიო
კატეგორია:ლიბიის ქალაქები
ბენღაზი

**ბენღაზი** () — ლიბიის მეორე უდიდესი ქალაქი, კირენაიკის რეგიონისა და ყოფილი ეროვნული გარდამავალი საბჭოს დროებითი დედაქალაქი. მისი მეტროპოლიურ არეალს ლიბიის ერთ-ერთი რაიონის სტატუსი აქვს. ბენღაზი საპორტო ქალაქია, გაშენებულია ხმელთაშუა ზღვის სანაპიროზე. ქალაქში მდებარეობს 23 ივლისის ტბა.

ლიბიის მონარქიის დროს ბენღაზის საერთო დედაქალაქის სტატუსი ჰქონდა. ქალაქში დღემდე ფუნქციონირებს ისეთი ინსტიტუციები და ორგანიზაციები, რომლებიც როგორც წესი დედაქალაქის პრეროგატივაა. ეს ყოველივე ბენღაზისა და ტრიპოლის შორის მუდმივ მეტოქეობას წარმოშობს, რაც უფრო დიდ მასშტაბებშიც, მთლიან ორ რეგიონზე ვრცელდება (კირენაიკა და ტრიპოლიტანია). მთლიანი რაიონის მოსახლეობა 1995 წლის აღწერით 500 120 ადამიანი იყო, 2006 წელს კი 670 797.

2011 წლის 15 თებერვალს, ქალაქში მუამარ კადაფის რეჟიმის წინააღმდეგ მიმართული აჯანყება დაიწყო. 21 თებერვალს ბენღაზი კადაფის მოწინააღმდეგეებმა აიღეს, რომლებმაც რამდენიმე დღის შემდეგ ეროვნული გარდამავალი საბჭო ჩამოაყალიბეს. 19 მარტს, სწორედ ბენღაზიში მოხდა ლიბიის სამოქალაქო ომის გადამწყვეტი მომენტი, როდესაც ლიბიის არმიამ ქალაქზე შეტევისას გადამწყვეტი გამარჯვება მოიპოვა აჯანყებულებზე, მაგრამ ისინი უკან დახია ადგილობრივთა წინააღმდეგობამ და საფრანგეთის საჰაერო ძალების ჩარევამ, რომელიც გაეროს უშიშროების საბჭოს 1973 წლის რეზოლუციის თანახმად მოქმედებდა, რაც მოქალაქეების დაცვას ითვალისწინებს.

## ისტორია 
თანამედროვე ბენღაზი ძველბერძნულ ქალაქ ბერენიკის სამხრეთ-დასავლეთით მდებარეობს, რომელიც ძვ. წ. 525 წელს კირენის მეფის ძმამ დააარსა. ახალ ქალაქს შემდეგში *ჰესპერიდიები* ეწოდა. მას შემდეგ რაც ბენღაზი რომაული ქალაქი გახდა, მისი ექვსასწლიანი აყვავების ხანა დაიწყო. ძვ. წ. III საუკუნიდან იგი კირენაიკის მთავარი ცენტრი ხდება, მაგრამ ახ. წ. 642-643 წლებში არაბთა მიერ დაპყრიბის შემდეგ იგი დასუსტდა და თანდათან დიდებულ ნანგრევებში ჩაფლულ პატარა სოფლად იქცა.

1200-იანი წლებიდან დასახლებამ მნიშვნელოვანი როლის თამაში დაიწყო გენუელ ვაჭრებსა და ქვეყნის შიდა რეგიონების ტომებს შორის გაჩაღებულ მზარდ ვაჭრობაში. 1578 წელს ბენღაზი თურქებმა აიღეს და მისი მართვა ტრიპოლიდან დაიწყეს. 1835-1911 წლებში იგი ოსმალეთის იმპერიის პირდაპირი კონტროლის ქვეშ იყო. ამ დროისათვის ბენღაზი იმპერიის ყველაზე გაუბედურებული პროვინცია იყო. მას არ გააჩნდა მოპირკეთებული გზები, ტელეგრაფი, სანაპირო კი იმდენად იყო დანალექებისგან დაბინძურებული, რომ გემის მიდგომაც შეუძლებელი იყო. 1858 და 1874 წელს მოსახლეობა შავი ჭირის ეპიდემიამ გაანადგურა.

1911 წელს ბენღაზი იტალიელებმა აიღეს. კირენაიკის ადგილობრივმა მოსახლეობამ ომარ მუხთარის ხელმძღვანელობით მათ წინააღმდეგ პარტიზანული ომის გაჩაღება სცადეს, მაგრამ წარუმატებლად. იტალიელთა საპასუხო ქმედება აჯანყებული ტომების მიმართ სადამსჯელო ქმდებებში გამოიხატა. მეორე მსოფლიო ომში მძიმედ დაზიანებული ბენღაზი მალე კვლავ აღდგა, რისი დამსახურებაც ლიბიაში აღმოჩენილი ნავთობი იყო.

## იხილეთ აგრეთვე
* ლიბიის ქალაქების სია

## რესურსები ინტერნეტში
* University of Benghazi 
* Libyan International Medical University
* Libya lifts 'HIV medics' sentence, but then Libya to execute 'HIV medics' 
* Lexicorient.com's article on Benghazi 
* Photos of Italian Benghazi 
* WorldStatesmen.com's history and list of rulers of Cyrenaica.

## სქოლიო
კატეგორია:ლიბიის ქალაქები
კონსტანციუს I ქლორუსი

200px|მინიატიურა|კონსტანციუს ქლორუსის სკულპტურა
**ფლავიუს ვალერიუს კონსტანციუს I ქლორუსი** (დ. 264, ილირია — გ. 306, ბრიტანია) — რომის იმპერატორი 305-306 წლებში. კონსტანტინე I დიდის მამა. დაწინაურდა დიოკლეტიანეს დროს როგორც მხედართმთავარი. 293 წლიდან - იმპერიის დასავლეთი ნაწილის კეისარი, 305 წლიდან (დიოკლეტიანეს მიერ ტახტზე უარის თქმის შემდეგ) - ავგუსტუსი. მოაწყო ლაშქრობები გერმანელების წინააღმდეგ. 297 წელს დამორჩილა განდგომილი ბრიტანია.

## ლიტერატურა
კატეგორია:რომის იმპერატორები
კატეგორია:დაბადებული 264
კატეგორია:გარდაცვლილი 306
კატეგორია:რომის გაღმერთებული იმპერატორები
სურთი

**სურთი**, ასევე **სირთი** () — ქალაქი ლიბიაში, ამავე სახელწოდების მქონე რაიონის დედაქალაქი. მდებარეობს სიდრის ყურის ნაპირებზე, ისტორიულ მხარე სირტიკაში. 2010 წლის მონაცემებით ქალაქში 75 358 ადამიანი ცხოვრობდა.

## ისტორია
### 2011 წლის სამოქალაქო ომის შემდგომი პერიოდი
სურთი არის ანტიკური ქალაქი, ის ჯერ კიდევ ფინიკიის არსებობის დროს აშენდა. ლიბიაში 2011 წელს მომხდარი სამოქალაქო ომის დროს ქალაქის მოსახლეობის უმრავლესობამ დატოვა იგი. 2012 წლის აპრილისათვის ქალაქის მოსახლეობის დაახ. 70% დაუბრუნდა ქალაქს. დაიწყო ქალაქის ინფრასტრუქტურის აღდგენა, თუმცა ქალაქში დატოვებული საომარი ნარჩენები სერიოზულ საფრთხეს უქმნიდა მოსახლეობას. მოსახლეობის განცხადებით, ახალი მთავრობის წარმომადგენლები მათ ქალაქის საომარი ნარჩენებისგან სრულად გაწმენდას დაპირდნენ.

## ტრანსპორტი
2008 წელს ჩინეთის სარკინიგზო კომპანიამ მოიგო ტენდერი, რის შემდეგაც მას დაევალა რკინიგზის ხაზის გაყვანა ლიბიაში. ეს სარკინიგზო მონაკვეთი გადაჭიმული იქნებოდა ელ-ხუმსიდან სურთამდე, ამ მონაკვეთის საერთო სიგრძე 352 კმ-ია. თუმცა, 2011 წელს ცნობილი გახდა, რომ ამ სარკინიგო მონაკვეთის სამშენებლო სამუშაოებს ასრულებს რუსეთის სარკინგზო გზების კომპანია.

## ცნობილი პიროვნებები
ქალაქში დაიბადა და გარდაიცვალა ლიბიის ყოფილი ლიდერი მუამარ კადაფი.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ჯაღბუბი

**ჯაღბუბი** (, ) — განმარტოებული ოაზისი ლიბიაში, ლიბიის უდაბნოს ჩრდილო-აღმოსავლეთ ნაწილში, ეგვიპტის საზღვრის სიახლოვეს. სიგრძე 40 კმ, სიგანე 20 კმ. მდებარეობს ზღვის დონიდან დაახლოებით –10 მ-ით დაბლა, ღრმულში. მისგან აღმოსავლეთით ანალოგიურ ღრმულში მდებარეობს სივის ოაზისი. კულტივირებულია ფინიკის პალმა. ჯაღბუბში დაიბადა ლიბიის მეფე იდრის I. მიწისქვეშა წყლების რეზერვუარია, რის გამოც ირგვლივ შექმნილია დასახლება. 2006 წლის აღწერის მონაცემებით ჯაღბუბში ცხოვრობს 2768 ადამიანი.

## რესურსები ინტერნეტში
* ჯაღბუბი – დიდი საბჭოთა ენციკლოპედია 
* ჯაღბუბი, მდებარეობა, კოორდინატები 

კატეგორია:ლიბიის ოაზისები
ელ-აზიზია

**ელ-აზიზია**:
* ელ-აზიზია — ქალაქი ერაყში.
* ელ-აზიზია — ქალაქი ლიბიაში.
ზლიტენი

**ზლიტენი** () — ქალაქი ლიბიაში, მისრათის რაიონში. მდებარეობს ხმელთაშუა ზღვის სამხრეთ სანაპიროზე, სიდრის ყურის დასავლეთით. წარსულში იყო ყოფილი ზლიტენის რაიონის დედაქალაქი. 

ქალაქი გაშენებულია ტრიპოლიდან 160 კმ-ით და უძველეს რომაულ ქალაქ ლეპტის-მაგნიდან 35 კმ-ით აღმოსავლეთით. 

ზლიტენში ფუქნციონირებს ლიბიის ყველაზე სახელგანთქმული ისლამური უნივერსიტეტი ალ-ჯამია-ალ-ასმარია ().

ქალაქში მრავლადაა ძველრომაული ძეგლები, არაბული კალიგრაფიის შემცველი ქვები. განთქმულია სანაპიროს გასწვრივ ჩამწკრივებული ზეთისხილით, პალმის ხეებითა და ციტრუსებით.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Zliten “Cities of the Saints” 
*Zliten Hotel 
*

კატეგორია:ლიბიის ქალაქები
ღარიანი

**ღარიანი** () — ქალაქი ჩრდილო-დასავლეთ ლიბიაში, ელ-ჯაბალ-ელ-ღარბის რაიონში. 2007 წლამდე იყო ღარიანის რაიონის ადმინისტრაციული ცენტრი. ღარიანი ერთ-ერთი უდიდესი ქალაქია ნაფუსის ქედზე, არეალში, რომელიც ძირითადად ბერბერებითაა დასახლებული. 

## ისტორია
ღარიანი ფეცანსა და ნაფუსის მთებს შორის არსებულ სავაჭრო გზაზე მდებარეობდა. 1884 წელს აქ ოსმალებმა ქალაქის საბჭო დააარსეს. 

XX საუკუნის დასაწყისში, ღარიანი ლიბიაში იტალიელთა შემოჭრის წინააღმდეგობის ცენტრი იყო. 

2011 წელს, ქალაქი კადაფის რეჟიმის წინააღმდეგ ამბოხებაში აღმოჩნდა ჩრთული. 2 მარტს ის სამთავრობო ძალებმა აიღეს. მეამბოხეების ხელში იგი 15 აგვისტოს გადავიდა.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ბათუმი (საკალათბურთო კლუბი)

**საკალათბურთო კლუბი ბათუმი-რსუ** — პროფესიონალური საკალათბურთო კლუბი ქალაქ ბათუმიდან, საქართველო. 

## ისტორია 
კლუბი თავს არ უკავშირებს ბათუმის „ბასკოს,“ რომელიც 1998-2004 წლებში წარმატებულად ასპარეზობდა საქართველოს ეროვნულ ჩემპიონატში.

ბათუმის ახალი კლუბი 2008 წელს ჩამოყალიბდა, და 2010 წლიდან „ბათუმი-რსუ“-ს სახელით გამოდის. მისი საუკეთესო შედეგი ეროვნულ ჩემპიონატში 5-ე ადგილია, რომელიც მან 2010 წელს დაიკავა.

## მიმდინარე შემადგენლობა 
## რესურსები ინტერნეტში 
*გუნდის პროფილი სუპერლიგის ვებგვერდზე 
* გუნდის პროფილი Eurobasket.com-ზე

კატეგორია:საქართველოს საკალათბურთო კლუბები
ელ-ჯაუფი

**ელ-ჯაუფი** — ქალაქი ლიბიაში, ელ-კუფრის რაიონის ადმინისტრაციული ცენტრი. 2010 წლის აღწერით მოსახლეობა 17 788 ადამიანს შეადგენდა. ელ-ჯაუფში წლის განმავლობაში ნალექები თითქმის არ მოდის, ნალექების საშუალო წლიური ოდენობა 2,5 მმ-ს შეადგენს. ზაფხულის საშუალო ტემპერატურაა 37,8° С. ქალაქი მდებარეობს ოაზის კუფრის დასავლეთით.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
დარნა

**დარნა** () — საპორტო ქალაქი აღმოსავლეთ ლიბიაში, დარნის რაიონის ადმინისტრაციული ცენტრი. მდებარეობს ხმელთაშუა ზღვის სანაპიროზე, ისტორიულ მხარე კირენაიკაში.

## ეტიმოლოგია
ქალაქის სახელი (დარნა, *დარნისი*) მომდინარეობს ბერძნული სიტყვიდან, ქალაქი ასევე ზოგ შემთხვევებში მოხსენიებულია არასწორი დასახელებით *დარდანისი*. 

## მოსახლეობა
ქალაქის მოსახლეობის ძირითად ნაწილს ლიბიელი არაბები შეადგენენ, მათი რაოდენობა სწრაფად იზრდება ბუნებრივი მატების ხარჯზე. 1970-იანი წლებიდან ქალაქში ცხოვრობენ, ასევე იტალიელები.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ბასკო (საკალათბურთო კლუბი)

**საკალათბურთო კლუბი ბასკო** — ყოფილი პროფესიონალური საკალათბურთო კლუბი ქალაქ ბათუმიდან, საქართველო.

## ისტორია 
კლუბი შეიქმნა 1998 წელს, და სოლიდური დაფინანსების მეშვეობით მალევე ჩამოყალიბდა საქართველოს კალათბურთის წამყვან გუნდად. მისი არსებობის 6 წლის მანძილზე მან ხუთჯერ მოიგო საქართველოს ეროვნულ ჩემპიონატი, და ერთხელ დაიკავა მეორე ადგილი.

ბასკოს აგრეთვე მოგებული აქვს საქართველოს თასის პირველი გათამაშება 2003 წელს.

გუნდი დაიშალა 2004 წელს დაფინანსების შეწყვეტის გამო.

ქალაქ ბათუმის ახალი საკალათბურთო კლუბი, რომელიც 2008 წელს ჩამოყალიბდა, და ამჟამად „ბათუმი-რსუ“-ს სახელით თამაშობს, „ბასკოსთან“ კავშირში არ არის.

## ჯილდოები 
* **საქართველოს სუპერლიგა**
** გამარჯვებული (5): 1999, 2000, 2001, 2002, 2004
** ვიცე-ჩემპიონი (1): 2003
* **საქართველოს თასი**
** გამარჯვებული (1): 2003

## ყოფილი მოთამაშეები 
*  მანუჩარ მარკოიშვილი
*  გიორგი ცინცაძე
*  ვახტანგ ნაცვლიშვილი
* დავიდ კვაჭაძე
*  დავით ბერძენიშვილი
*  კახა შენგელია
*  ირაკლი მაისურაძე
*  ვლადიმერ ბეჟანიშვილი
*  ლევან ქარაბაკი
*  დავით თორთლაძე
*  ამროსი ორმოცაძე
*  ანატოლი ბოისა
*  ზვიად ბაბიაშვილი
*  ლაშა კეშელავა
*  ჯეფ როჯერსი
*  ნიკ დილონი
*  ჟოლივეტ ტუჯანი-ტალბა
*  პლასიდე როდუმტა

კატეგორია:საქართველოს საკალათბურთო კლუბები
მარადა

**მარადა** () — უდაბნო ოაზისი და დასახლებული პუნქტი ჩრდილო-აღმოსავლეთ ლიბიაში. მდებარეობს კირენაიკის ტერიტორიაზე, ელ-ვახატის რაიონში. ქალაქ ელ-აჯეილიდან მდებარეობს სამხრეთით 120 კმ-ში. ოაზისის ირგვლივ შექმნილია დასახლება. 2006 წლის აღწერის მონაცემებით მარადაში ცხოვრობს 2,229 ადამიანი.

## რესურსები ინტერნეტში
* მდებარეობა. სატელიტური რუკა 

კატეგორია:ლიბიის ოაზისები
ნალუთი

**ნალუთი** () — ქალაქი ჩრდილო-დასავლეთ ლიბიაში, ნალუთის რაიონის ადმინისტრაციული ცენტრი. ძირითადად დასახლებულია ბერბერებით. 

მდებარეობს ტრიპოლისა და ღადამესს შორის, დაახლოებით შუაგზაზე, ნაფუსის სანაპირო მთების დასავლეთ დაბოლოებაზე, ტრიპოლიტანიის რეგიონში.

## ისტორია
ნალუთში მდებარეობს ქსარ-ნალუთი — ქალაქის უძველესი ქსარი და ალულას მეჩეთი, რომელიც 1312 წელს აშენდა. 

ლიბიის სამოქალაქო ომის მიმდინარეობისას, გაანადგურეს ქალაქის მოედანზე აღმართული მუამარ კადაფის *მწვანე წიგნის* მონუმენტი. 

2011 წლის აპრილის ბოლოს, ქალაქში ამოქმედდა რადიო „თავისუფალი ნალუთი“. ის ერთ ერთი იყო აჯანყებულების მიერ სამოქალაქო ომის პერიოდში ქვეყანაში დაარსებული რამდენიმე რადიოსადგურიდან. მაუწყებლობდა ბერბერულ ენაზე.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ზილა

**ზილა** () — ქალაქი და ოაზისი სამხრეთ-დასავლეთ ლიბიაში, ელ-ჯუფრის რაიონში, ფეცანის რეგიონში. მდებარეობს უდაბნოში. სიახლოვესაა დასახლებული პუნქტები მარადა და ჰუნი. მის ტერიტორიაზეა ბერბერების ციხე-დარბაზი. აქვეა მრავალი პატარა ოაზისი.

## იხილეთ აგრეთვე
* ლიბიის ქალაქების სია 

## რესურსები ინტერნეტში
* ზილა. ინფორმაცია 

კატეგორია:ლიბიის ქალაქები
კატეგორია:ლიბიის ოაზისები
იაფრანი

**იაფრანი** () — ქალაქი ჩრდილო-დასავლეთ ლიბიაში, ნაფუსის მთების დასავლეთით, ელ-ჯაბალ-ელ-ღარბის რაიონში. 

ისტორიულად იაფრანი საკმაოდ მნიშვნელოვანი ქალაქია. ოსმალეთის იმპერიის დროს იგი ჯაბალის რაიონის დედაქალაქი იყო. მნიშვნელოვანი როლი შეასრულა 1911 წელს ლიბიაში იტალიელთა შემოჭრის წინააღმდეგობაში. 2007 წლამდე იყო იაფრანის რაიონის ადმინისტრაციული ცენტრი. 

2011 წლის ლიბიის სამოქალაქო ომის დროს, იაფრანში სამთავრობო ძალებსა და და ამბოხებულებს შორის ბრძოლები მიმდინარეობდა. 2011 წლის 6 აპრილს ამბოხებულებმა ქალაქი აიღეს. აპრილის ბოლოს სამთავრობო ძალებმა ქალაქს წყალმომარაგება და საკვებით უზრუნველყოფის გზები გადაუკეტეს. ამის შემდეგ, არმიამ ქალაქი დაიბრუნა და მას არტილერიისა და სნაიპერთა პლატფორმად იყენებდა. 2 ივნისს იაფრანი კვლავ ამბოხებულებმა აიღეს..

## იხილეთ აგრეთვე
* ლიბიის ქალაქების სია

## რესურსები ინტერნეტში
* "Yafran, Libya", Falling Rain Genomics, Inc.
* "Yafran Map — Satellite Images of Yafran", Maplandia

## სქოლიო
კატეგორია:ლიბიის ქალაქები
ელ-ქუბა

**ელ-ქუბა** () — ქალაქი აღმოსავლეთ ლიბიაში. ერთ დროს იყო ელ-ქუბის რაიონის ადმინისტრაციული ცენტრი. 

ელ-ქუბა უმსხვილესი დასახლებული პუნქტია ქალაქ დარნასა და ელ-ბაიდას შორის.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ჯალუს ოაზისი

**ჯალუს ოაზისი** () — ოაზისი აღმოსავლეთ ლიბიაში, კირენაიკის ტერიტორიაზე. მდებარეობს ლიბიის უდაბნოს ჩრდილოეთ ნაწილში. სიგრძე 19 კმ, სიგანე 11 კმ. 1983-1988 წლებში იყო ჯალუს რაიონის მთავარი პუნქტი. 2007 წლიდან შედის ელ-ვახატის რაიონის შემადგენლობაში. დასახლებულია ბერბერებით. წყაროები მეტად მარილიანია. მეორე მსოფლიო ომის (1939-1945) დროს იყო სტრატეგიული ადგილი. ადგილობრივი მოსახლეობა საუბრობს აუჯილურ ენაზე. სიახლოვეს გაშენებულია რამდენიმე დასახლებული პუნქტი, რომელთაგან უდიდესია ჯალუ.

## სქოლიო
კატეგორია:ლიბიის ოაზისები
ბანი-ვალიდი

**ბანი-ვალიდი** (‎) — ქალაქი ჩრდილო-დასავლეთ ლიბიაში, მისრათის რაიონში. მდებარეობს მერდუმის უადის ორივე მხარეს, გარს არტყავს ლიბიის უდანბო. 

2007 წლამდე იყო ბანი-ვალიდის რაიონის ადმინისტრაციული ცენტრი. ქალაქში ფუნქცინირებს აეროპორტი. ასევე მდებარეობს მისრათის უნივერსიტეტის ერთ-ერთი კორპუსი. 

ბანი-ვალიდი მშობლიურია ვარფალას ტომისათვის. 

## ლიბიის სამოქალაქო ომი
ლიბიის სამოქალაქო ომის დროს, მას შემდეგ, რაც კადაფის მოწინააღმდეგე ძალებმა აგვისტოში ტრიპოლი აიღეს, სექტემბერში კი საბჰა, სურთთან ერთად ბანი-ვალიდი უკანასკნელი საყრდენი იყო კადაფის გადაგდებული რეჟიმისადმი ლოიალური ძალებისთვის. სექტემბრის ბოლოსა და ოქტომბრის დასაწყისში, ქალაქის მიდამოებში მიმდინარეობდა შეტაკებები კადაფის მომხრეებსა და ამბოხებულებს შორის. ბანი-ვალიდი ამ უკანასკნელებმა საბოლოოდ 17 ოქტომბერს აიღეს.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Beni Walid Museum 
*"المعهد العالي للالكترونات . بني وليد (Bani Walid)" Wikimapia

## სქოლიო
კატეგორია:ლიბიის ქალაქები